armvectores/hy_wikipedia_2023 huggingface dataset:
Ֆուտբոլի Անգլիայի գավաթ 1885-86

Ֆուտբոլի Անգլիայի գավաթ 1885-86 (անգլ.՝ FA Cup 1885-86), Ֆուտբոլի Անգլիայի գավաթի 15-րդ խաղարկությունն է, որում հաղթեց «Բլեքբեռն Ռովերս» ֆուտբոլային ակումբը։


== Եզրափակիչ ==
Մեխակ չինական

Մեխակ չինական (լատ.՝ Dianthus chinensis), պատկանում է մեխակազգիների ընտանիքին։


== Նկարագրություն ==
Միամյա բույս է։ Գետնատարած բույս է, բարձրությունը հասնում է մինչև 25-30 սմ։ Զարգացած և խիտ ճյուղավորված արմատային համակարգի շնորհիվ ճիմ են առաջացնում։ Տերևները լայն են, երբեմն նեղ, տափակ կամ թեթև փորակավոր։ Ծաղիկները միայնակ են, անհոտ։ Ծաղկի գույները սպիտակ, վարդագույն կամ բաց մանուշակագույն, ունի նաև խայտաբղետ ծաղիկներ։ Ծաղիկները պահպանվում են բավականին երկար՝ ծաղկում է հունիսի երկրորդ կեսից սկսած մինչև սառնամանիքները։


== Տարածում ==
Վայրի վիճակում տարածված է Չինաստանում, Ճապոնիայում և Հեռավոր Արևելքում։


== Աճման պայմաններ ==
Չինական մեխակը պահանջկոտ չէ աճման պայմաների նկատմամբ, լավ է աճում բոլոր տիպի հողերում, սակայն գերադասում է սննդանյութերով հարուստ, ստրուկտուրային, չափավոր խոնավ ավազակավային ու կավազային հողերը։ Լուսասեր բույս է, ծաղկում է բաց, արևոտ վայրերում։


== Բազմացում ==
Բազմանում է սերմերով։ Ցանքը կատարում են ապրիլին, արկղերում կամ ջերմոցներում։ Ծիլերը որոնք արձակում են առաջին տերևները, վերատնկում են 9 սմ տրամագիծ ունեցող թաղարներում 3-4-ական, կամ ջերմոցներում։ Մայիս ամսին տնկում են բաց գրունտում։


== Տեսակներ ==
Ամենուրեք լայն կիրառություն ունի մշակության մեջ չինական պարտիզյան Հեդևիգի այլատեսակը, որի բարձրությունը հասնում է մինչև 30 սմ, հասարակ կամ լիթերթիկ ծաղիկները թեթևակի բուրմունք ունեն։ Ծաղիկները աչքի են ընկնում ամենատարբեր գունավորմամբ, երբեմն՝ պսակաթերթիկների զարմանահրաշ նախշերով։ Ունի արժեքավոր բազմաթիվ տեսակներ։


== Նշանակություն ==
Օգտագործվում է ծաղկային ձևավորումներում նաև կտրած ծաղիկներ ստանալու համար։


== Գրականություն ==
Լ. Վ. Հարությունյան «Քո շրջապատի ծաղիկները»
Flora of China: Dianthus chinensis
Փոլա Հոուքինս

Պոլա Հոկինս (անգլ.՝ Paula Hawkins, օգոստոսի 26, 1972(1972-08-26), Հարարե, Rhodesia, Բրիտանական կայսրություն), բրիտանացի գրող, ով հայտնի է դարձել «Աղջիկը գնացքում» վեպով։


== Կենսագրություն ==
Հոկինսը ծնվել և մեծացել է Սալիսբերում, Ռոդեսիա (այժմ՝ Հարարե, Զիմբաբվե)։ Հայրը եղել է տնտեսագիտության պրոֆեսոր և ֆինանսական լրագրող։ Նախքան 1989 թվականին Լոնդոն տեղափոխվելը, Հոկինսը սովորել է Հարարեի Արունդել մասնավոր դպրոցում, այնուհետև Ա մակարդակի համար սովորել է Կենսինգտոնի Քոլինգհեմ անկախ քոլեջում։
Օքսֆորդի համալսարանի Կեբլե քոլեջում ուսանել է փիլիսոփայություն, քաղաքագիտություն և տնտեսագիտություն։ Եղել է «Թայմս»-ի լրագրող։ Անկախ հիմունքներով աշխատել է մի շարք հրատարակչություններում, կանանց համար գրել է «The Money Goddess» ֆինանսա-խորհրդատվական գիրքը։
2009 թվականին Հոկինսը Էմի Սիլվեր (Amy Silver) գրական անվամբ սկսել է գրել ռոմանտիկ կատակերգություններ, այդ թվում՝ «Confessions of a Reluctant Recessionista», սակայն այդ աշխատանքները կոմերցիոն հաջողություններ չեն ունեցել։ Նրա բեսթսելերը դարձավ «Աղջիկը գնացքում» (2015) վեպը, թրիլեր, որտեղ արծարծվում է ընտանեկան բռնության, ալկոհոլի և թմրանյութերի չարաշահման թեման։ Նա գիրքը գրեց վեց ամսում, այդ ընթացքում չզբաղվելով ուրիշ ոչնչով, և աշխատանքն ավարտին հասցնելու համար ֆինանսական հարցերով նրան աջակցեց հայրը։ 2016 թվականին գրքի հիման վրա նկարահանվել է «Աղջիկը գնացքում» ֆիլմը։
Հոկինսն ապրում է Հարավային Լոնդոնում։


== Երկեր ==
The Money Goddess (2006)
Confessions of a Reluctant Recessionista(2009)
The Girl on the Train (վեպ) (2015)


== Ծանոթագրություններ ==


== Արտաքին հղումներ ==
Պաշտոնական կայք
BBC Meet the Author: Paula Hawkins
Marche mondiale des Femmes

Marche mondiale des Femmes, (հայերեն՝ Կանանց՝ համաշխարհային քայլերթ), միջազգային ֆեմինիստական շարժում է, որը պաշտպանում է գենդերային հավասարությունը և նպատակ ունի կանանց նկատմամբ խտրականության դեմ միջոցներ ձեռնարկել և նվազեցնել նրանց նկատմամբ բռնությունը։


== Պատմություն ==
Marche mondiale des Femmes-ը մեկնարկել է 2000 թվականին ֆեմինիստական կազմակերպության՝ Fédération des femmes du Québec-ի կողմից որը հիմնված է Կանադայի Քվեբեկ քաղաքում։ Գաղափարը ծագել է նախորդ իրադարձությունից՝ «Կանանց պայքարը աղքատության դեմ», որը տեղի է ունեցել 1995 թվականին Քվեբեկում։ Մասնակցում էին մոտ 2.500 կանայք՝ բաժանված երեք խմբերի։ 10 օր երթ էր ընթանում ՝ նախքան  տնտեսական արդարադատությանը վերաբերող ինը պահանջները կներկայացվեին իշխանություններին։
Marche mondiale des Femmes-ի պլանավորումը սկսվեց 1997 թ.-ին, իսկ 1998-ի հոկտեմբերին Կանադայի Մոնրեալ քաղաքում տեղի ունեցավ հանդիպում, որին մասնակցեց 65 երկիր ներկայացնող 140 կին։ Նրանք պայմանավորվեցին երթի երկու հիմնական թեմաների շուրջ՝ համաշխարհային աղքատության վերացում և կանանց նկատմամբ բռնության դադարեցում։


== Քայլերթ ==
Քայլերթը սկսվեց 2000 թվականի մարտի 8-ին՝ կանանց միջազգային օրը, և ավարտվեց հոկտեմբերի 17-ին։ Քայլերեր տեղի ունեցան մի շարք երկրներում, ինչպես նաև Բոմբեյում և Բրյուսելում։ Նյու Յորքում խնդրագիր հանձնվեց ՄԱԿ-ի ներկայացուցիչներին` ներկայացնելով առաջարկություններ, որոնք կօգնեն վերացնել համաշխարհային աղքատության և ընտանեկան բռնության խնդիրները։ Աշխարհի շատ քաղաքներում երթն ամենամյա միջոցառում է դարձել։


== Տես նաև ==
Իսպանիայի կանանց գործադուլ (2018)


== Ծանոթագրություններ ==
Ջոն Կիցհաբեր

Ջոն Ալբերտ Կիցհաբեր (անգլ.՝ John Albert Kitzhaber, մարտի 5, 1947(1947-03-05), Colfax, Վաշինգտոն, ԱՄՆ) , ամերիկացի քաղաքական գործիչ, բժիշկ, Օրեգոնի նահանգապետ (1995—2003 և 2011—2015):


== Կենսագրություն ==
Ավարտել է Յուջինի միջնակարգ դպրոցը (1965), Դարտմուտի քոլեջը (1969), Օրեգոնի համալսարանը (1973):
1973-1986 թվականներին Օրեգոնի Ռոզբուրգ քաղաքի հիվանդանոցի շտապ օգնությունում զբաղվել է բժշկական պրակտիկայով։
Օրեգոն նահանգի ներկայացուցիչների պալատի անդամ դառնալով (1979—1981) սկսել է կարիերան քաղաքականության մեջ։ 1980 թվականին ընտրվել է Օրեգոն նահանգի սենատոր։ Նահանգի սենատում նա ծառայել է 1981-1993 թվականներին, 1985-1993 թվականներին եղել է սենատի նախագահ։
Կիցհաբերն է եղել Օրեգոնի բժշկական ապահովագրության ծրագրի հիմնական հեղինակը։ Այն ժամանակ այս օրենքը հակասում է դաշնային օրենսդրությանը։ Այն բանից հետո, երբ նախագահ Բիլ Քլինթոնը հավանություն տվեց նախագծին, Օրեգոն դարձավ բժշկական ապահովագրության բարեփոխումների ոլորտում առաջատարը։
Կիցհաբերը Օրեգոն նահանգի 35-րդ նահանգապետն էր, և այս պաշտոնը նա զբաղեցրել է երկու ժամկետով (1995—2003): Սահմանադրության համաձայն նա կարողացել է նահանգում 2004 թվականին ևս մեկ անգամ թեկնածություն դնել և ընտրվել։
Նահանգապետի պաշտոնում լինելու ժամանակ և 2010 թվականի ընտրություններին ընթացքում Կիցհաբերը մասնակցել է մի քանի ոչ առևտրային սոցիալական կազմակերպությունների գործունեությանը։
2010 թվականին մասնակցել է Օրեգոնի ընտրություններին, հաղթել է ու դարձել նահանգապետ, իսկ 2011 թվականի հունվարի 10-ից նորից ղեկավարել է նահանգը։
Ամուսնացած է եղել Շերոն Լակուրայի հետ։ Այդ ամուսնությունից նա ունեցել է իր որդի՝ Լոգանին (ծնվել է 1997 թվականին)։
2015 թվականի փետրվարի 14-ին հրաժարական է տվել իր հարսնացուի՝ Սիլվի Հեյզի հետ կապված մեղադրանքների պատճառով։


== Ծանոթագրություններ ==
Բելոգուզովո (գյուղ, Վաչսկի շրջան)

Անվան այլ կիրառումների համար տե՛ս՝ ԲելոգուզովոԲելոգուզովո (ռուս.՝ Белогузово), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
76

Անվան այլ կիրառումների համար տե՛ս՝ 76 (այլ կիրառումներ)76 թվական,  նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 76 թվականն է, 
I դարի 76-րդ տարին։


== Դեպքեր ==


== Ծնունդներ ==
Հադրիանոս, հռոմեական կայսր


== Մահեր ==
Քամինգ շրջան (Նեբրասկա)

Քամինգ շրջան (անգլ.՝ Cuming County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 1.481 կմ² է, բնակչությունը՝ 10.203 մարդ (2010 թ. տվյալներով)։ Շրջկենտրոնն է Վեստ Պոյնտ բնակավայրը։ Կազմավորվել է 1855 թ.։
Խուդլյովո

Խուդլյովո (ուկրաիներեն՝ Худльово), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Խուդլյովո գյուղում բնակվում էր 1 451 մարդ։ Բնակավայրը զբաղեցնում է 12,48 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մելանխոլիկ

Մելանխոլիկ (հուն․՝ μέλαινα χολή, mélaina chole - «սև լեղի»), չորս խառնվածքներից մեկը՝ ըստ Հիպոկրատի (օրգանիզմում գերակշռում է սև լեղին)։ Մելանխոլիկ խառնվածք ունեցողներին կարելի է բնութագրել որպես հեշտ կոտրվող, անհաջողությունների համար խորապես անհանգստացող մարդ։ Մելանխոլիկ խառնվածք են ունեցել այնպիսի ականավոր մարդիկ, ինչպիսիք են ֆրանսիացի փիլիսոփա Ռենե Դեկարտը, անգլիացի Չարլզ Դարվինը, ռուս գրող Նիկոլայ Գոգոլը, լեհ կոմպոզիտոր Ֆրեդերիկ Շոպենը, ռուս կոմպոզիտոր Պյոտր Չայկովսկին։ Նրանք կարողացել են հաղթահարել այս խառնվածքի բարդություններն ու ստեղծագործաբար օգտագործել առավելությունները։ Նյարդային համակարգի բարձր զգայունությունը, զգացմունքների ամենափոքր երանգներին տրվող նուրբ ռեակցիան, խորը էմոցիոնալ փորձը, բնութագրվում է մեծ դիմադրությամբ։ Արիստոտելը և այլք պնդում էին, որ բոլոր հայտնի և ականավոր մարդիկ եղել են մելանխոլիկներ։ Պավլովն այս խառնվածքը դասել է թույլ տիպի մեջ։
Ոչ բարենպաստ պայմանների արդյունքում նրանց մոտ կարող է ի հայտ գալ էմոցիոնալ բարձր խոցելիություն, մեկուսացում, օտարում։ Հանգիստ, նրանց համար սովորական պայմաններում մելանխոլիկները կարող են հաջողությամբ հաղթահարել կյանքի խնդիրները։
Մելանխոլիկներն ունեն բարձր ինտուիտիվ վերաբերմունք իրենց շրջապատող մարդկանց հետ հարաբերությունների նկատմամբ։ Համարվում է, որ մելանխոլիկները ինտրովերտներ են, որ նրանք ավելի հաճախ են տառապում աֆեկտիվ և տագնապային խանգարումներով, քան այլ խառնվածքի մարդիկ։


== Տես նաև ==
Խառնվածք
Բնավորություն


== Ծանոթագրություններ ==


== Գրականություն ==
Большая советская энциклопедия: В 30 т. — М.: «Советская энциклопедия», 1969—1978.
И. М. Кондаков. Психологический словарь. — 2000.
Краткий психологический словарь. — Ростов-на-Дону: «ФЕНИКС». Л. А. Карпенко, А. В. Петровский, М. Г. Ярошевский, 1998.
Словарь практического психолога. — М.: АСТ, Харвест. С. Ю. Головин, 1998.
Современная энциклопедия. — 2000.
Մարաղա (այլ կիրառումներ)

Մարաղա անվանումը կարող է վերաբերել հետևյալ աշխարհագրական օբյեկտներին.

Մարաղա (գյուղ), գյուղ Լեռնային Ղարաբաղի Հանրապետությունում
Մարաղա (քաղաք), քաղաք Իրանում
Մարաղա (Դաղստան), քաղաք ՌԴ-ում, Դաղստանի Հանրապետության կազմում
Նիկիշինո

Նիկիշինո (ուկրաիներեն՝ Нікішине), գյուղ Ուկրաինայի Դոնեցկի մարզի Շախտյորսկի շրջանում։
2001 թվականի տվյալներով Նիկիշինո գյուղում բնակվում էր 884 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լենևկա (Վյատկայի վտակ)

Լենևկա (ռուս.՝ Леневка), գետ Ռուսաստանում, հոսում է Օմուտինսկի շրջանում, Կիրովի մարզում։ Գետաբերանը տեղակայված է Վյատկա գետի աջ ափին՝ 1170 կմ հեռավորության վրա։ Գետի երկարությունը 15 կմ է։
Գետի ակունքը գտնվում է անտառներում, Լեսնիե Պոլյանի գյուղից 11 կմ հարավ-արևելք։ Գետը հոսում է հյուսիս-արևմուտք, անմարդաբնակ անտառային վայրում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010300212111100030092
Կոդը ըստ հիդրոլոգիական հետազոտության (ՌԴ) — 111103009
Ավազանի կոդը — 10.01.03.002
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Զուբովշչինա (գյուղ, Սմոլենսկի շրջան)

Անվան այլ կիրառումների համար տե՛ս՝ ԶուբովշչինաԶուբովշչինա (ռուս.՝ Зубовщина), գյուղ Ռուսաստանի, Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 111 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավետիքյան

Ավետիքյան, հայկական ազգանուն։


== Ազգանունը կրողներ ==
Ամիկ Ավետիքյան (1915-1988), գյուղատնտես։
Արմենակ Կարապետի Ավետիքյան (19-20-րդ դարեր), մշակութային գործիչ։
Գաբրիել Ավետիքյան (1750 կամ 1751-1827), բանասեր, թարգմանիչ, լեզվաբան, քերական-բառարանագիր, աստվածաբան։
Երվանդ Մելիքի Ավետիքյան (1904-1980), լրագրող, զինվորական։
Հակոբ Դանիելի Ավետիքյան (1945) լրագրող, վերլուծաբան, հրապարակախոս, խմբագիր։
Ղուկաս Ավետիսյան (1847-1909), հայագետ, պատմաբան։
Ռուզան Ավետիքյան (1978), երգչուհի։
Սերժ Ավետիքյան (1955), կինոռեժիսոր, դերասան, սցենարիստ և պրոդյուսեր։


== Տես նաև ==
Ավետիկյան
Ավետիսյան
Ավետյան
Տեր-Ավետիքյան


== Ծանոթագրություններ ==
Խայենա

Խայենա (իսպ.` Jayena), մունիցիպալիտետ Իսպանիայում` Գրանդա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Ալխամա շրջանում։ Զբաղեցնում է 80 կմ2 տարածք։ Բնակչությունը՝1209 մարդ (2010 թվականի տվյալներով)։ Գտնվում է պրովինցիայի վարչական կենտրոնից 47 կմ հեռավորության վրա։


== Արտաքին հղումներ ==
Microweb turística de Jayena realizada por el Patronato de Turismo de Granada Archived 2008-02-29 at the Wayback Machine.
Datos socioeconómicos de Jayena en el Sistema de Información Multiterritorial de Andalucía Archived 2007-09-26 at the Wayback Machine.
Situación de Jayena en el Sistema de Información Multiterritorial de Andalucía Archived 2007-09-30 at the Wayback Machine.
Página web sobre Jayena Archived 2007-09-27 at the Wayback Machine.
Աննա Գուցոլ

Աննա Գուցոլ (ուկրաիներեն՝ Ганна Василівна Гуцол, հոկտեմբերի 16, 1984(1984-10-16), Մուրմանսկ, ՌԽՖՍՀ, ԽՍՀՄ), Femen շարժման կազմակերպիչն ու առաջնորդը։


== Կենսագրություն ==
Աննա Գուցոլը ծնվել է 1984 թվականի հոկտեմբերի 16-ին Մուրմանսկում։ 1991 թվականին տեղափոխվել է Ուկրաինա։
2008 թվականին կազմակերպել էր ուկրաինական չգրանցված Femen կանանց շարժումը։ Խումբը սկսել է բողոքել Ուկրաինայում մարմնավաճառության դեմ և ընդլայնել է Ուկրաինայում և ամբողջ աշխարհում կանանց իրավունքների և քաղաքացիական իրավունքների վերաբերյալ իր օրակարգը։
Գուցոլը ցանկանում էր Գերագույն Ռադայում Femen-ից ներկայացուցչություն ստանալ 2011 թվականի հունվարին, սակայն Femen-ը չի մասնակցել 2012 թվականի հոկտեմբերին ուկրաինական խորհրդարանական ընտրություններին։
2012 թվականի նոյեմբերի 16-ին Աննա Գուցոլը ձերբակալվել էր Սանկտ Պետերբուրգի օդանավակայանում, իսկ ավելի ուշ՝ արտաքսվել2013 թվականի օգոստոսի վերջին Շևչենկոն և Femen-ի մի քանի այլ մասնակիցներ փախել էին Ուկրաինայից՝ վախենալով իրենց կյանքի և ազատության համար։ Գուցոլը Շվեյցարիայում ապաստան է խնդրել 2013 թվականին, սակայն 2014 թվականի մարտի 27-ին։ իշխանությունները մերժել են նրա խնդրանքը։


== Ծանոթագրություններ ==


== Արտաքին հղումներ ==
Екатерина Пешко. (3.10.2011)։ «Лидер Femen Анна Гуцол: «Украинские женщины - проститутки»» (ռուսերեն)։ «Главком»։ Արխիվացված է օրիգինալից 2013-01-08-ին։ Վերցված է 2012-11-17 
Девушки хотят. Интервью с Анной Гуцол, лидером FEMEN
Ганна Гуцол — Інтерв'ю — Ukranews(ուկր.)
«FEMEN — спецназ феминистского движения». Интервью Анны Гуцол «Нашей газете» (Швейцария, 2014)
Էտավ է Բոկիո

Էտավ է Բոկիո (ֆր.՝ Étaves-et-Bocquiaux), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Բոեն ան Վերմանդուա կանտոնի կազմի մեջ։ Համայնքի շրջանը՝ Սեն Կանտեն։
Համայնքի INSEE կոդը՝ 02293


== Բնակչություն ==
2010 թվականի տվյալներով՝ համայնքի բնակչությունը կազմում է 556 մարդ։ 


== Տնտեսություն ==
2010 թվականին համայնքի 333 աշխատունակ (15-64 տարեկան) բնակիչներից 237-ը տնտեսապես ակտիվ էին, 96-ը՝ ոչ ակտիվ (ակտիվության ցուցանիշը կազմել է 71,2%, 1999 թվականին եղել է 66,3%)։ 237 տնտեսապես ակտիվ բնակիչներից աշխատում էին  206-ը (120 տղամարդ և 86 կին), գործազուրկ էին 31 մարդ (11 տղամարդ և 20 կին)։ 96 տնտեսապես ոչ ակտիվ բնակիչներից 24-ը եղել են աշակերտներ կամ ուսանողներ, 41-ը՝ թոշակառուներ, 31-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Էտավ է Բոկիո (ֆր.)
Բոսկաննան

Բոսկաննան  (ֆր.՝ Boscamnant), համայնք Ֆրանսիայի Պուատու Շարանտա մարզի Ծովափնյա Շարանտի գավառում։ Մտնում է Մոնգիոն կանտոնի կազմի մեջ։ Հանդիսանում է Ժոնզակ շրջանի կոմունա։
Համայնքի INSEE կոդ՝ 17055։


== Բնակչություն ==
Համայնքի բնակչությունը 2010 թվականին կազմում էր 408 մարդ։


== Տնտեսություն ==
2010 թվականի տվյալներով՝ աշխատունակ տարիքի 162 մարդկանցից (15-64 տարեկան) 112-ը տնտեսապես ակտիվ էին, 50-ը՝ ոչ ակտիվ (ակտիվության ցուցանիշը՝ 69,1 %, 1999 թվականին եղել է 64,2 %)։ 112 աշխատունակ բնակիչներից 101-ը աշխատում էին (58 տղամարդ և 43 կին), անաշխատանք էին 11-ը (4 տղամարդ և 7 կին)։ 50 անգործունակ մարդկանցից 8-ը աշակերտներ կամ ուսանողներ էին, 26-ը՝ թոշակառու, 16-ը անաշխատունակ էին այլ պատճառներով.


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ – Բոսկաննան (ֆր.)
Ուրշադի

Ուրշադի (ռուս.՝ Уршады, բաշկիրերեն՝ Үршиҙе), գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 361 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արթուր Ավագյան (աշխարհագրագետ)

Արթուր Բորիսի Ավագյան (հուլիսի 19, 1920(1920-07-19), Մոսկվա, Խորհրդային Ռուսաստան - 2003, Մոսկվա, Ռուսաստան), հայ աշխարհագետ, ջրաբան։ Աշխարհագրական գիտությունների դոկտոր (1973), պրոֆեսոր (1985)։ ՌԴ գիտության վաստակավոր գործիչ (1991)։


== Կենսագրություն ==
Արթուր Ավագյանը ծնվել է 1920 թվականի հուլիսի 19-ին, Մոսկվա քաղաքում (Ռուսաստան)։ 1948 թվականին ավարտել է Մոսկվայի պետական համալսարանը։ 1968 թվականից եղել է ԽՍՀՄ ԳԱ ջրային հիմնահարցերի ինստիտուտի բաժնի, լաբորատորիայի վարիչ, գլխավոր գիտաշխատող, փոխտնօրեն։
Աշխատանքները վերաբերում են ջրամբարների ստեղծման և շրջակա միջավայրի վրա նրանց ազդեցությանը, ներքին ջրային ավազանների արդյունավետ, համալիր օգտագործման հարցերին։
Արթուր Ավագյանը մահացել է 2003 թվականին, Մոսկվայում։


== Անդամակցություն ==
Ջրաբանական գիտությունների ակադեմիայի իսկական անդամ


== Երկեր ==
Водохранилища в современном мире, М., 1979.
Водохранилища: [справочное издание], Артур Борисович Авакян, В. П. Салтанкин и В. А. Шарапов, Москва, Мысль,1987, 323 с.
Полюшкин, Алексей Александрович. Наводнения. М., 1989.
Водные проблемы: мифы и реальность. М., 1991.


== Ծանոթագրություններ ==
Մալիե Սյուրզի

Մալիե Սյուրզի (ռուս.՝ Малые Сюрзи), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 179 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էսսեքս

Էսսեքս, (անգլ.՝ Essex), կոմսություն Անգլիայում, մայրաքաղաք Լոնդոնից հյուսիս-արևելք։ 2014 թվականի տվյալներով կոմսության բնակչությունը կազմում է 1,729,200 մարդ։


== Աշխարհագրություն ==

Տարածքի ընդհանուր մակերեսը 3 670 կմ2 է (11-րդը՝ Անգլիայում)։ Արևմուտքից սահմանակից է Սուֆոլկ, Քեմբրիջշիր, Հարդֆորդշիր, արևելքից՝ Քենթ կոմսություններին, հարավից՝ Թեմզա գետն է, իսկ հարավ-արևմուտքից՝ Լոնդոնը։ Կոմսության վարչական կենտրոնը Չելմսֆիլդ քաղաքն է։ Կոմսությունը մտնում է Արևելյան Անգլիա շրջանի մեջ։


== Ժողովրդագրություն ==
Էսսեքսի բնակչությունը կազմում է 1,729,200 մարդ, միջին խտությունը՝ 474 մարդ/կմ2։ Կոմսության տարածքում կա չորս քաղաք՝ Չելմսֆորդ, Սաութենդ օն Սի, Կոլչեստեր և Բազիլդոն։


== Վարչական բաժանում ==
Կոմսության մեջ մտնում են 14 վարչական շրջան։


== Ծանոթագրություններ ==


== Արտաքին հղումներ ==
Պաշտոնական կայք Archived 2015-05-21 at the Wayback Machine. (անգլ.)
Էսսեքսը Google Maps կայքում
Հայկական պետությունների և տարածքների ցանկ

Սա հայկական պետությունների, երկրների և տարածաշրջանների ցանկն է ողջ պատմության ընթացքում։
Այն ներառում է կայսրություններ, երկրներ, ինքնիշխան պետություններ, մարզեր, ինքնավար շրջաններ և վարչական տարածքներ, որոնք ունեն կամ ունեցել են անցյալում հետևյալ բնութագրերից մեկը՝

ազգությամբ հայերը մեծամասնությունն են կամ զգալի մասը
հայերը պաշտոնական, սահմանադրական կամ տիտղոսակիր ազգն են
հայերենը պաշտոնական լեզուն է կամ մեծամասնության մայրենի լեզուն
իշխող դասը կամ գերդաստանը հայկական է։


== Նախապատմական Հայաստան ==
Նաիրի
Հայասա


== Պատմական քաղաքական սուբյեկտներ ==


=== Վաղ ===
Ուրարտուի Թագավորություն (մ.թ.ա.860 – մ.թ.ա 590 )
Երվանդյան Հայաստան (մ.թ.ա 6-րդ դար– մ.թ.ա 2-րդ դար)
 Մեծ Հայք (մ.թ.ա 331 – մ.թ. 428 )
Ծոփքի թագավորություն (մ.թ.ա 331 – մ.թ.ա 94)
Կոմմագենե (մ.թ.ա 163– մ.թ. 74)


=== Միջին դարեր ===
Հայաստանի Էմիրություն (637–884)
 Բագրատունյաց Հայաստան (885–1045)
Վասպուրականի թագավորություն (908–1021) – տարածքային թագավորություն Վասպուրական նահանգում
Լոռու թագավորություն (979–1118) - տարածքային թագավորություն Լոռի նահանգում
 Կիլիկիայի Հայկական Թագավորություն (1198–1515)
Զաքարյան Հայաստան (1201–1330ականներ)
 Խաչենի իշխանություն (11-րդ դար– 1750)


== Ժամանակակից քաղաքական սուբյեկտներ ==


=== Օսմանյան կայսրություն ===


=== Ռուսական կայսրություն ===
 Հայկական մարզ (1828-1840), մոտավորապես բնակչության կեսը
 Երևանի նահանգ (1849-1918), բնակչության կեսից քիչ ավելի
 Կարսի մարզ (1878-1918), բնակչության մոտ ¼-ը, բազմազգ
 Ելիզավետպոլի նահանգ (1868-1918), բնակչության մոտ 1/3 -ը; մեծամասնությունը Շուշիում, նշանակալից մասը Ղազախում և Զանգեզուրում։
 Թիֆլիսի նահանգ (1847-1917), բնակչության մոտ 1/5 -ը; մեծամասնությունը Ախալքալակում, բազմազգ, Բորչալիում, Ախլցխայում թվով երկրորդ ազգությունը


=== I համաշխարհային պատերազմի և հետագա տարիներ ===
Արևմտյան Հայաստանի կառավարություն (1915-1918) Ռուսական կայսրությունը օկուպացրել էր Օսմանյան կայսրության հայաբնակ տարածքները
Հատուկ Անդրկովկասյան կոմիտե (1917) ներառում էր Ռուսական կայսրության հայաբնակ շրջանները
Անդրկովկասյան կոմիսարիատ (1917-1918) ներառում էր Ռուսական կայսրության հայաբնակ շրջանները
 Անդրկովկասյան Դեմոկրատական Ֆեդերատիվ Հանրապետություն (1918) ներառում էր Ռուսական կայսրության հայաբնակ շրջանները
 Հայաստանի Դեմոկրատական Հանրապետություն (1918-1920) Առաջին ժամանակակից Հայկական պետություն
 Լեռնահայաստան (1921) ձևավորվել է Սյունիքում, Վայոց ձորում և Արցախի որոշ հատվածում։


=== Խորհրդային Միություն ===
 Հայկական Սովետական Սոցիալիստական Հանրապետություն (1920-1991)
Լեռնային Ղարաբաղի ինքնավար մարզ Ադրբեջանի Խորհրդային Սոցիալիստական Հանրապետության կազմում (1923-1991), բնակչության 3/4 –ից ավելին։
Նախիջևանի ԻԽՍՀ Ադրբեջանի Խորհրդային Սոցիալիստական Հանրապետության կազմում, բնակչության 1/2 –ից ավելին։


== Ներկա քաղաքական սուբյեկտներ ==
 Հայաստանի Հանրապետություն
 Արցախի Հանրապետություն
(6998) Տիթոնուս

(6998) Տիթոնուս (անգլ.՝ Tithonus), աստերոիդ Յուպիտերի տրոյացիներից։ Հայտնաբերվել է 1977 թվականի հոկտեմբերի 16-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 5,191459 ա. մ., առավելագույնը մոտենում է 4,8275 ա. մ. հեռավորության վրա և հեռանում 5,5554 ա. մ.։ Արեգակի շուրջ մեկ ամբողջական պտույտ է կատարում 4320,48 երկրային օրվա ընթացքում, իր ուղեծրով շարժվելով միջինում 0,083324 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6998) Տիթոնուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գարուշ Խաժակյան

Գարուշ (Կարապետ) Խաչատուրի Խաժակյան (հոկտեմբերի 23, 1913(1913-10-23), Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն - մայիսի 8, 1980(1980-05-08), Երևան, Հայկական ԽՍՀ, ԽՍՀՄ), հայ խորհրդային դերասան։ ՀԽՍՀ ժողովրդական արտիստ (1961)։


== Կենսագրություն ==
1931 թվականին ավարտել է Լենինականի թատրոնին կից ստուդիան։ 1931-1936 թվականներին աշխատել է Երևանի բանվորական, 1936 թվականից՝ Սունդուկյանի անվան թատրոններում։ Դերերից են՝ Մասիսյանց (Սունդուկյանի «Խաթաբալա»), Էրեկլե (Յուժին-Մումբատովի «Դավաճանություն), Նեզնամով (Օստրովսկու «Անմեղ մեղավորներ»), Ռուբեն (Գ. Տեր-Գրիգորյանի «Այս աստղերը մերն են»), Ֆերդինանդ (Շիլլերի «Սեր և խարդավանք»)։


== Պարգևներ ==
ԽՍՀՄ պետական մրցանակի (1950)
ՀԽՍՀ Ժողովրդական արտիստ (1961)


== Ֆիլմեր ==
«Կամոյի վերջին սխրանքը»
«Նվագախմբի տղաները»
«Մոր սիրտը»


== Ծանոթագրություններ ==


== Արտաքին հղումներ ==
Գարուշ Խաժակյան
Ստեպանովկա (գյուղ, Ալշեևսկի շրջան)

Անվան այլ կիրառումների համար տե՛ս՝ ՍտեպանովկաՍտեպանովկա (ռուս.՝ Степановка, բաշկիրերեն՝ Степановка), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 37 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յավորովկա (այլ կիրառումներ)

Յավորովկա, կարող է վերաբերել՝

Յավորովկա - գյուղ, Ուկրաինայի Ժիտոմիրի մարզի Նովգորոդ-Վոլինսկի շրջանում
Յավորովկա - գյուղ, Ուկրաինայի Վիննիցայի մարզի Պեսչանկայի շրջանում
(3354) ՄակՆայր

(3354) ՄակՆայր (անգլ.՝ McNair), աստերոիդ աստերոիդների հիմնական գոտում։ Հայտնաբերվել է 1984 թվականի փետրվարի 8-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,324212 ա. մ., առավելագույնը մոտենում է 2,0979 ա. մ. հեռավորության վրա և հեռանում 2,5505 ա. մ.։ Արեգակի շուրջ մեկ ամբողջական պտույտ է կատարում 1294,23 երկրային օրվա ընթացքում, իր ուղեծրով շարժվելով միջինում 0,278157 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3354) ՄակՆայր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պալուպեռա (Էստոնիայի շրջան)

Անվան այլ կիրառումների համար տե՛ս՝ Պալուպեռա (այլ կիրառումներ)Պալուպեռա շրջան (էստ․՝ Palupera vald), շրջան Էստոնիայի Վալգամաա նահանգում։ Շրջանի կենտրոնն է Հելլենուռմե գյուղը։


== Բնակչություն ==
2012 թվականի տվյալներով շրջանում բնակվում էին 1116 մարդ։ Բնակչության խտությունը շրջանում կազմում էր 9,03 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը Archived 2018-02-28 at the Wayback Machine. (էստոներեն)
Վտանգավոր ստեր (ֆիլմ, 2020)

Վտանգավոր ստեր  (անգլ.՝ Dangerous Lies), ամերիկյան թրիլլեր ֆիլմ, որի ռեժիսորը Մայքլ Սքոթն է, իսկ սցենարիստը՝ Դևիդ Գոլդենը։ Ֆիլմում նկարահանվել են Կամիլա Մենդեսը, Ջեյմի Չանգը, Քեմ Ժիգանդեն և այլք։ Այն թողարկվել է 2020 թվականի ապրիլի 30-ին Նեթֆլիքսում։


== Դերերում ==
Կամիլա Մենդես՝ Քեթի Ֆրանկլին
Ջեսի Աշեր՝ Ադամ Քեթեր
Ջեյմի Չանգ՝ Ջուլիա Բայրոն Քիմ
Քեմ Ժիգանդե՝ Միքի Հեյդեն
Սաշա Ալեքսանդեր՝ դետեկտիվ Չեսլեր
Էլիոթ Գուլդ՝ Լեոնարդ Ուելսլի
Ռեդհեշ Արիա՝ դետեկտիվ Վիլդեն


== Արտադրություն ==
2019 թվականի ապրիլին հայտարարվել է, որ Կամիլա Մենդեսը պայմանագիր է կնքել Մայքլ Սքոթի հետ՝ Դևիդ Գոլդենի սցենարով ֆիլմում նկարահանվելու համար։ 2019 թվականի մայիսին դերասանական կազմին միացել են Ջեսի Աշերը, Ջեյմի Չանգը, Քեմ Ժիգանդեն, Սաշա Ալեքսանդրը և Էլիոթ Գուլդը։


=== Նկարահանումներ ===
Հիմնական նկարահանումները սկսվել են 2019 թվականի ապրիլին։


== Թողարկում ==
Ֆիլմը թողարկվել է 2020 թվականի ապրիլի 30-ին։


== Ծանոթագրություններ ==
Յունիոն շրջան (Իլինոյս)

Անվան այլ կիրառումների համար տե՛ս՝ Յունիոն շրջան (այլ կիրառումներ)Յունիոն շրջան (անգլ.՝ Union County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.077 կմ² է, բնակչությունը՝ 17.808 մարդ (2010 թ. տվյալներով)։ Շրջկենտրոնն է Ջոնսբորո բնակավայրը։ Կազմավորվել է 1818 թ.։
Չեսմայի շրջան

Չեսմայի շրջան (ռուս.՝ Чесменский муниципальный район), մունիցիպալ շրջան Ռուսաստանի Դաշնության Չելյաբինսկի մարզում։
Ստեղծվել է 1935 թվականին։ Վարչական կենտրոնը՝ Չեսմա։


== Աշխարհագրություն ==
Շրջանի տարածքի մակերեսը կազմում է 2663 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 20036 մարդ։ Բնակչության խտությունը կազմում էր 7,52 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Աղջաքենդ (Երզնկայի գավառ)

Աղջաքենդ, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկա-Էրզրում ճանապարհի վրա։
XX դարի սկգբներին ուներ 35-50 տուն բնակիչ` մեծամասնությունը հայեր։ Առաջին համաշխարհային պատերազմի տարիներին Աղջաքենդի բնակիչների մեծ մասը զոհվել է, մնացածները՝ գաղթել։
Հողը բերրի չէր, որի պատճառով բնակիչները հիմնականում զբաղվում էին արհեստներով։ Տարածված էր բրուտագործությունը։ Աղջաքենդն ուներ Ս. Գևորգ անունով եկեղեցի և մատուռ։ Գյուղում գործում էր երկսեռ վարժարան, որն ուներ 8-10 աշակերտ։


== Ծանոթագրություններ ==
Սինտաշտամակ

Սինտաշտամակ (ռուս.՝ Сынташтамак, բաշկիրերեն՝ Һынташтамаҡ), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 138 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դժոխքի հանդեպ

«Դժոխքի հանդեպ», Հովհաննես Թումանյանի բանաստեղծություններից` գրված 1916 թվականին։


== Պատմություն ==
Հովհաննես Թումանյանն այս բանաստեղծությունը գրել է 1916 թվականի փետրվարին, հայկական ջարդերի ծանր ազդեցության տակ։
«Արզրումի անկումից հետո» վերնագրով Թումանյանի ընտանեկան արխիվում պահվում է մեկ ինքնագիր-պատառիկ։ Նույն տեղում (№ 1266) պահվում է նաև «Հորիզոն» օրաթերթի կտրոնը, որտեղ Թումանյանը 12-րդ տողը փոխել է։
Բանաստեղծությունն առաջին անգամ տպագրվել է 1916 թվականի փետրվարի 28-ին «Հորիզոն» օրաթերթում (№ 46), այնուհետև մասնակի կրճատումներով Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 148)։
Հովհաննես Թումանյանի երկերի լիակատար ժողովածուի 1-ին հատորում արտատպվել է «Հորիզոն» օրաթերթից, հեղինակի կատարած փոփոխությամբ։


== Ծանոթագրություններ ==
Աննա Գաբրիելյան

Վիքիպեդիայում կան հոդվածներ  Գաբրիելյան ազգանունով այլ մարդկանց մասին:Աննա Գուրգենի Գաբրիելյան (դեկտեմբերի 3, 1941(1941-12-03), Երևան, Հայկական ԽՍՀ, ԽՍՀՄ), հայ մոլեկուլային կենսաֆիզիկոս։ Կենսաբանական գիտությունների դոկտոր (1999 թ.): Գուրգեն Գաբրիելյանի դուստրը։


== Կենսագրություն ==
Աննա Գաբրիելյանը ծնվել է 1941 թվականին Երևանում դերասան Գուրգեն Գաբրիելյանի ընտանիքում։ 1963 թվականին ավարտել է Երևանի պետական համալսարանի ֆիզիկայի ֆակուլտետը։ 1966-2002 թվականներին աշխատել է ՀՀ ԳԱԱ մոլեկուլային կենսաբանության ինստիտուտում, 1981-1990 թվականներին՝ մոլեկուլային կենսաֆիզիկայի խմբի, 1990-2002 թվականներին՝ նուկլեինաթթուների լաբորատորիայի վարիչ, 2002 թվականից՝ Նուրբ օրգանական քիմիայի ինստիտուտում,
1966-1986 թվականներին միաժամանակ դասավանդել է Երևանի պետական համալսարանում։
Աշխատանքները վերաբերում են նուկլեինաթթուների կոնֆորմացիաների վրա միջավայրի, լիգանդների, սպիտակուցների ազդեցությանը փորձանոթային (in vitro) պայմաններում։ Ուսումնասիրել է խիտ աղային լուծույթներում երկպարույր ԴՆԹ-ի մոլեկուլների արտասովոր հատկությունները՝ «անիոնային էֆեկտը», նաև ԴՆԹ-ի եռապարույր ձևի հատկությունները և այն կազմավորող օլիգոնուկ-լեոտիդների կայունացման ուղիները։


== Ծանոթագրություններ ==
Բեկեչևո

Բեկեչևո (ռուս.՝ Бекечево, բաշկիրերեն՝ Бикес), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 312 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուլրիքքե Էյքերի

Ուլրիքքե Էյքերի (նորվ.՝ Ulrikke Eikeri, դեկտեմբերի 16, 1992(1992-12-16), Օսլո, Նորվեգիա), նորվեգացի թենիսիստուհի, կարիերայի ընթացքում ITF-ի մրցաշարերում հաղթող է ճանաչվել 11 անգամ կանանց մենախաղերում և 14 անգամ կանանց զուգախաղերում։ 2014 թվականի հոկտեմբերի 6-ին կանանց մենախաղերի վարկանիշային աղյուսակում բարձրացել է իր համար ամենաբարձր հորիզոնականը՝ 209: 2013 թվականի փետրվարի 18-ին դարձել է աշխարհի թիվ 188 ռակետ կանանց զուգախաղերի վարկանիշային աղյուսակում։
2010 թվականին Էյքերին՝ Կամիլա Սիլվայի հետ միասին, կանանց զուգախաղերում հասել է Ավստրալիայի բաց առաջնության կիսաեզրափակիչ։
Էյքերին ITF-ի պատանեկան մրցաշարի վարկանիշային աղյուսակում դարձել է 16-րդ ռակետը աշխարհում։
Նորվեգիան ներկայացնելով Ֆեդերացիայի գավաթի թիմային մրցաշարում ունեցել է 25 հաղթանակ և 15 պարտություն։


== Թենիսի միջազգային ֆեդերացիայի մրցաշարերի եզրափակիչ (25–16) ==


=== Մենախաղ (11–6) ===
Վերին Շպրևալդ Լաուզից

Վերին Շպրևալդ Լաուզից (գերմ.՝ Landkreis Oberspreewald-Lausitz), շրջան Գերմանիայում, Բրանդենբուրգի տարածքում։
Շրջանի կենտրոնը քաղաք Զենֆտենբերգն է։
Մտնում է Բրանդեբուրգ շրջանի կազմի մեջ։ Բնակչությունը 121665 մարդ է (2010 թվականի դեկտեմբերի 31–ի տվյալներով)։ Զբաղեցնում է 1217 կմ² տարածք։ Պաշտոնական կոդը՝12 0 66։


== Համայնքներ ==
Շրջանը բաժանված է 25 համայնքների։

Զենֆտենբերգ (26 586)
Լաուհամեր (17 059)
Լյուբենաու (Վերին Լաուզից) (16 884)
Գրոսրեշեն (10 317)
Ֆեչաու (8769)
Կալաու (8559)
Շիպկաու (7390)
Շվարցհայդե (6102)
Ռուլանդ (3922)
Ալտդյոբերն (2695)
Օրտրանդ (2280)
Նոյպետերսհայն (1444)
Գրոսկմելեն (1184)
Հոհենբոկա (1100)
Լուկայցտալ (876)
Հերմսդորֆ (840)
Տետաու (824)
Ֆրաուենդորֆ (762)
Լինդենաու (741)
Շվարցբախ (728)
Կրոփեն (724)
Բրոնկով (634)
Նոյ Զելանդ (593)
Գրյունեվալդ (587)
Գութեբորն (578)


== Արտաքին հղումներ ==
www.osl-online.de պաշտոնական կայք
Offizielle Website des Landkreises Oberspreewald-Lausitz
Geschichtslandschaft Oberspreewald-Lausitz Archived 2007-09-26 at the Wayback Machine.
Official website (German)
Sito ufficiale(չաշխատող հղում)


== Ծանոթագրություններ ==
Էսբյերգ

Էսբյերգ (դան․՝ Esbjerg), քաղաք Դանիայում, տրանսպորտային ու նավահանգստային կարևոր հանգույց Յուտլանդիա թերակղզու արևմտյան ափին։ Վարչական կենտրոնը Էսբյերգ կոմունան է (Հարավային Դանիա տարածաշրջան)։ Բնակչությունը 2006 թվականի տվյալներով կազմել է 71.886 մարդ։


== Պատմություն ==
Քաղաքը հիմնադրվել է 1868 թվականին, երբ Դանիան կորցրել է Շլեզվիգը Ալտոնայի ծովախորշի հետ փոխանակման արդյունքում (ներկայումս` Համբուրգի շրջան, Գերմանիա)։ Մինչ այդ այն եղել է Հյուսիսային ծովի ափերի դանիական ամենակարևոր նավահանգիստը։ 1874 թվականին կառուցվել է երկաթգիծ, որը կապել է Էսբյերգը Ֆրեդերիսիա և Վարդե քաղաքների հետ։ Նույն թվականին ավարտվել է ծովախորշի շինարարությունը։ Այն սկսել են կիրառել գյուղատնտեսական մթերքների արտահանման համար։ Էսբյերգը քաղաքի կարգավիճակ է ստացել 1899 թվականին։


== Տնտեսություն ==
Նախկինում Էսբյերգը եղել է Դանիայի ձկնորսական ամենամեծ նավահանգիստը։ Ներկայումս ձկնարդյունաբերությունը քաղաքի տնտեսության առաջատար ճյուղն է։ Բացի դրանից` քաղաքում գործում են մեքենաշինական ու նավաշինական, նավթային արդյունաբերության, սննդի ձեռնարկություններ, այդ թվում` ձկան վերամշակման գործարաններ։ Էսբյերգի միջոցով են արտահանվում մսային ու կաթնային ապրանքատեսակներ հիմնականում Մեծ Բրիտանիա։
Նավահաղորդակցությամբ կապվում է Նորբյու քաղաքին, որը գտնվում է Ֆանյո կղզում։ Էսբյերգը տրանսպորտային խոշոր հանգույց է (երկաթգիծ, ավտոճանապարհներ, օդանավակայան)։


== Մշակույթ, տեսարժան վայրեր ==
Քաղաքում գործում են թատրոններ (օպերայի և բալետի, դրամատիկական), թանգարաններ, գրադարաններ։
1996 թվականից օգոստոսի կեսերին քաղաքում տեղի է ունենում երաժշտական փառատոն` 9 օր տևողությամբ։ Փառատոնի մասնակիցները հավաքվում են Տորվետ (դան․՝ Torvet) կենտրոնական հրապարակում, որտեղ ձևավորվում է գլխավոր բեմահարթակը։
Էսբյերգում գործում են Հարավային Դանիայի և Օլբորգի համալսարանների մասնաճյուղեր։
Քաղաքի հյուսիսարևմտյան ծայրամասում է գտնվում 300 օդաչուների գերեզմանոցը, որոնք մահացել են ֆաշիստական ուժերի դեմ պայքարում Երկրորդ համաշխարհային պատերազմի տարիներին։


== Էսբյերգի համայնք ==
Էսբյերի համայնքը ձևավորվել է 2007 թվականի Դանիայի վարչական բարեփոխումների արդյունքում, երբ միավորվել են Բրամինգի և Ռիբեի քաղաքապետարանները։ Քաղաքի մակերեսը 741 կմ² է, բնակչությունը` 114.097 մարդ (2005)։
Միավորված համայնքներն են Տյոնները հարավում, Հադերսլավը հարավ-արևելքում, Բեյենը արևելքում և Վարդեն հյուսիսում։ Արևմուտքում գտնվում է Ֆանյոի կղզային համայնքը համանուն կղզու վրա։


== Քույր քաղաքներ ==


== Տես նաև ==
Դանիայի քաղաքների ցանկ ըստ բնակչության


== Ծանոթագրություններ ==


== Գրականություն ==
«Эсбьерг»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Encyclopædia Britannica 2007 Ultimate Reference Suite (2007)


== Արտաքին հղումներ ==
Էսբյերգի պաշտոնական տեղեկատվական պորտալ (դան.)(անգլ.)(գերմ.)
http://www.nyesbjergkommune.dk/home(չաշխատող հղում)
http://www.visitesbjerg.dk/ Archived 2012-10-21 at the Wayback Machine.
Լյուդմիլա Բարբիր

Լյուդմիլա Գրիգորիի Բարբիր (ուկրաիներեն՝  Людмила Григорівна Барбір, նոյեմբերի 30, 1982(1982-11-30), Չերնոգուզի, Վիժնիցայի շրջան, Չեռնովցիի մարզ, Ուկրաինական ԽՍՀ, ԽՍՀՄ), ուկրաինացի դերասանուհի և հաղորդավարուհի։


== Կենսագրություն ==
Լյուդմիլան ծնվել է 1982 թվականի նոյեմբերի 30-ին Չեռնովցիի մարզի Վիժնիցայի շրջանի Չերնոգուզի գյուղում։
2004 թվականին ավարտել է Կիևի Ի. Կարպենկո-Կարիի անվան թատրոնի, կինոյի և հեռուստատեսության ազգային համալսարանը։ Աշխատել է «Ռամպա», «Բրավո», «Театр перевтілення» և այլ թատրոններում։
2007 թվականին սկսել է նկարահանվել գովազդներում։ Ըստ իր հաշվարկի այդ բնագավառում նա ունի ավելի քան 20 աշխատանք։
2011-2012 թվականներին ТЕТ հեռուստաալիքով Անդրեյ Մերզլիկինի հետ վարում էին «Դավաճանության տեսություն» շոուն։
2013 թվականի օգոստոսի 19-ին Ռուսլան Սենիչկիի հետ վարում էին «Նախաճաշ 1+1» հաղորդումը 1+1 հեռուստալիքով։
Լյուդմիլա Բարբիրը մասնակցել է գեղարվեստական ֆիլմերի և սերիալների կրկնօրինակմանը, այդ թվում նաև «Ավատար», «Ռոսոմախա։ Անմահ» և «Մեր տիրուհին Վարշավայում է»։


=== Անձնական կյանք ===
Ամուսնացած է։ Ամուսինը այկիդոյի մարզիչ է։ 2012 թվականին ունեցել են տղա՝ Տարասան։


== Ֆիլմագրություն ==


== Ծանոթագրություններ ==
Դավիթ Թորոսյան

Դավիթ Վարանցի Թորոսյան (սեպտեմբերի 23, 1950(1950-09-23), Երևան, Հայկական ԽՍՀ, ԽՍՀՄ), հայ բռնցքամարտիկ, մարզիչ, ԽՍՀՄ ժողովուրդների հինգերորդ սպարտակիադայի հաղթող (1971), ԽՍՀՄ չեմպիոն (1973), աշխարհի առաջնության (1974) և Օլիմպիական խաղերի (1976) մրցանակակիր, ԽՍՀՄ միջազգային կարգի սպորտի վարպետ (1971)։ Հայաստանի բռնցքամարտի հավաքականի գլխավոր մարզիչը (2001-2002 և 2013-2015 թվականներին)։


== Կենսագրություն ==
Դավիթ Թորոսյանը ծնվել է 1950 թվականի սեպտեմբերի 23- ին Երևանում։ Սկսել է զբաղվել բռնցքամարտով 1963 թվականից Միքայել Փափազյանի դասավանդմամբ։ 1971 թվականին եղել է Խորհրդային ազգերի միջև անցկացված հինգերորդ Օլիմպիական խաղերի հաղթող, իսկ 1973- ին՝ ԽՍՀՄ- ի հաղթող թեթև քաշային կարգում։ ՄԻ քանի տարի լինելով ԽՍՀՄ- ի ազգային հավաքականի կազմում՝ դարձել է Հավանայի աշխարհի առաջնության ( 1974) և Մոնրեալում կայացած Օլիմպիական խաղերի ( 1976) բռոնզե մեդալակիր։ 
Սպորտային կարիերան ավարտելուց հետո զբաղվել է մարզիչային գործունեությամբ Երևանում, իսկ 1991 թվականից՝ Լոս Անջելեսում, որտեղ մասնավորապես աշխատել է ամերիկահայ բռնցքամարտիկների հետ, որոնցից է Վանես Մարտիրոսյանը։ 2001— 2002 թվականներին եղել է բռնցքամարտի Հայաստանի ազգային հավաքականի մարզիչ։ 2013 թվականի դեկտեմբերին վերանշանակվել է իր պաշտոնում։


== Արտաքին հղումներ ==
http://www.sports-reference.com/olympics/athletes/to/davit-torosyan-1.html Archived 2009-08-31 at the Wayback Machine.
Ալեքս և Էմմա

«Ալեքս և Էմմա» (անգլ.՝ Alex & Emma), 2003 թվականի ռոմանտիկ կատակերգություն։ Գլխավոր դերերում են՝ Լյուկ Ուիլսոնը և Քեյթ Հադսոնը։ Ֆիլմը ստացել է քննադատների բացասական արձագանքը և հավաքել է $14 մլն։


== Սյուժե ==
Ալեքսը՝ բանաստեղծ է, բայց իր ստացած հասույթը վատնում է ազարտային խաղերի վրա և հայտնվում շատ ծանր վիճակում։ Ոտնձգություններից ազատվելու համար, որոնք նրա հանդեպ կատարվում էին չվճարած պարտքերի պատճառով, նա պետք է, կամ 30 օրվա ընթացքում ավարտեր իր վեպը, կամ մահանար։ Որպեսզի աշխատանքը արագ ընթանար Ալեքսը վարձում է սղագրուհի Էմմային։ Գեղեցիկ կերպով և առանց անձնական պարգևատրման, նա սկսում է ուղղել իր սխալները, այնուհետև վեպը վերածել հեղինակային տեքստի։ Աննկատ սիրային կրքի հետ թղթերը դառնում են իրական կյանք։


== Դերերում ==


== Նկարահանող խումբ ==
Ռեժիսոր՝ Ռոբ Ռայներ
Պրոդյուսերներ՝ Թոդդ Բլեք, Ալան Գրեյսման, Ջերմի Լյովեն, Ռոբ Ռայնեռ, Էլի Սամախա
Սցենարիստ՝ Ջերմի Լևեն
Օպերատոր՝ Գևին Ֆիննի
Կոմպոզիտոր Մարկ ՇեյմանԱրտադրությունը՝ Franchise Pictures
Համաշխարհային պրեմիերա՝ 2003 թվականի հունվարի 20։


== Ծանոթագրություններ ==


== Արտաքին հղումներ ==
Պաշտոնական կայք
Ալեքս և Էմմա(անգլ.) ֆիլմը Internet Movie Database կայքում
Վարեզե (այլ կիրառումներ)

Վարեզե, կարող է վերաբերել՝

Վարեզե - կոմունա Իտալիայում
Վարեզե - գավառ Իտալիայում
It Is My Song

«It Is My Song», փոփ-դուետ՝ իտալացի երգչուհի Լաուրա Պաուսինիի և բրիտանացի երաժիշտ Ջեյմս Բլանտի համագործակցությամբ։ Սինգլը թողարկվել է «Primavera in anticipo» անունով։ Այն թողարկվել է 2009 թվականի հունվարի 2-ին։ Երգը մեծ հաջողություններ գրանցեց Եվրոպայում։ Երգը միայն չէր թողարկվել Մեծ Բրիտանիայում և Իռլանդիայում։


== Երգացանկ ==


=== CDS (Եվրոպա) ===
Primavera in anticipo (It Is My Song) (Ջեյմս Բլանտի հետ)


=== CDS (Մեքսիկա) ===
Primavera anticipada (It Is My Song) (Ջեյմս Բլանտի հետ)


=== CDS (Իտալիա) ===
Primavera in anticipo (It Is My Song) (Ջեյմս Բլանտի հետ)
Primavera in anticipo
Invece no


=== CDS (Մեքսիկա) ===
Primavera anticipada (It Is My Song) (Ջեյմս Բլանտի հետ)
Primavera in anticipo (It Is My Song) (Ջեյմս Բլանտի հետ)
Primavera anticipada


=== Digital download ===
Primavera in anticipo (It Is My Song) (Ջեյմս Բլանտի հետ)
Primavera in anticipo
Primavera anticipada (It Is My Song) (Ջեյմս Բլանտի հետ)
Primavera anticipada


== Վարկանշային աղյուսակ ==


=== Տարեկան չարթեր ===


== Ծանոթագրություններ ==
Թոմաս Ուորտոն

Թոմաս Ուորտոն (անգլ.՝ Thomas Warton, հունվարի 9 (20), 1728, Բեյսինգսթոուք, Հեմփշիր, Հեմփշիր, Միացյալ Թագավորություն - մայիսի 21, 1790(1790-05-21), Օքսֆորդ, Անգլիա, Մեծ Բրիտանիայի թագավորություն), անգլիացի, գրականության պատմաբան, քննադատ և բանաստեղծ, Օքսֆորդի համալսարանի պոեզիայի  պրոֆեսոր։ 1785 թվականից մինչև 1790 թվականը եղել է Անգլիայի բանաստեղծ-դափնեկիր։ 
Նա հայտնի է նաև Թոմաս Ուորտոն կրտսեր անվամբ, որով նրան տարբերել են հորից՝ Թոմաս Ուորտոն ավագից (1688-1745), որը նույնպես Օքսֆորդի պոեզիայի պրոֆեսոր է եղել։


== Կենսագրություն ==


=== Վաղ տարիներ ===
Թոմաս Ուորտոնը ծնվել է 1728 թվականի հունվարի 9-ին Բեյսինգտոկ Հեմփշիրում։ Դեռ մանկուց է սկսել բանաստեղծություններ գրել։ Նրա մեծ եղբայրը բանաստեղծ Ջոզեֆ Ուորտոնն է եղել։ Սկզբնական կրթությունը  ստացել է տնային պայմաններում հոր կողմից։ Տասնվեց տարեկանում տեղափոխվել է Օքսֆորդի համալսարանի Սուրբ Երրորդություն քոլեջը, որն ավարտել է 1747 թվականին։ Ուորտոնը նույն  թվականին ընտրվել է Օքսֆորդի բանաստեղծ-դափնեկիր և նույն պատվին արժանացել է երկրորդ անգամ՝ 1748 թվականին։ Այս պաշտոնում նրա պարտականությունները եղել են համալսարանի  ընտրված հովանավորի մասին բանաստեղծություն գրելը, որը նա պետք է կարդար այդ հովանավորի համար հատուկ նշանակված օրը։


== Գործունեություն ==
Ուորտոնը 1757 թվականին նշանակվել  է պոեզիայի պրոֆեսոր Օքսֆորդի համալսարանում։ Այդ պաշտոնում նա եղել է տասը տարի շարունակ։ Ուորտոնը 1771 թվականին նշանակվել է  Քիդինգթոնի ռեկտոր Օքսֆորդշիրի կոմսությունում, և այդ պաշտոնում  ծառայել է մինչև իր կյանքի վերջը։  1785 թվականին եղել է Քեմդենի հնագույն պատմության պրոֆեսոր, ինչպես նաև բանաստեղծ-դափնեկիր։ Ուորտոնը եղել է Սեմյուել Ջոնսոնի ընկերն ու մրցակիցը։ Անգլիացի բանաստեղծներ Ջ․ Չոսերը, Դրեյտոնը, Ֆեյրֆաքսը և Սպենսերը մեծ ազդեցություն են ունեցել նրա պոեզիայի վրա։
Ուորտոնը  «Անգլիական գրականության պատմության» հիմնական հեղինակն է (1774-1781)։


== Մահ ==
Թոմաս Ուորտոնը մահացել է 1790 թվականի մայիսի 21-ին Օքսֆորդ քաղաքում։


== Ծանոթագրություններ ==


== Հղումներ ==
Венгерова З. А. (1890–1907)։ «Вартон, Томас»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ
Քրդերի պատմություն

Քրդերը բազմիցս ապստամբել են արաբական խալիֆայության դեմ։
Օսմանյան սուլթան Սելիմ I-ը ճակատամարտում հաղթել է շահ Իսմայիլ I-ին, և 1514 թվականին զավթել է Արևմտյան Հայաստանը և Քուրդիստանը, իսկ նոր տարածքների կառավարումը վստահել է պատմաբան Իդրիսին, որը ազգութամբ քուրդ էր Բիթլիսից։ Իդրիսը տարածքները բաժանել է սանջակների և կառավարել է հին սովորույթներով։ Նրա կառավարման օրոք քրդերը բնակեցվում են Երևանի և Էրզրումի միջև ընկած տարածքներում, որոնք Լենկթեմուրի ասպատակություններից ամայացել էին։ Տարածաշրջանում կարևոր դեր էր խաղում քրդական Յանփուլաթները տոհմը։ Ալի փաշա Յանփուլաթը 1606 թվականին ապստամբություն բարձրացրեց և օգնություն ստացավ դուքս Ֆերնանդից։ Ապստամբներին հաջողվեց իրեց հսկողության տակ վերցնել Խամից մինչև Ադանա ընկած տարածքները, որից հետո թուրքական ուժերը ճնշեցին ապստամությունը։ Քուրդ Սամ Ալի Փաշան նշանակվել է Թեմեշվար գավառի կուսակալ Հունգարիայում, սակայն 1610 թվականին Բելգրադում ենթարկվել է մահապատժի։ Քրդերն ու եզդիները ատելությամբ էին լցված օսմանցիների դեմ։ 1640 թվականին Սինջար լեռան մոտ թուրքերը Ֆիրարի Մուստաֆա փաշայի գլխավորությամբ հարձակվել են քրդերի վրա։ Տեղի է ունեցել խոշոր ճակատամարտ, որը ավարտվել է քրդերի պարտությամբ։


== Տես նաև ==
Քրդեր


== Ծանոթագրություններ ==
Ղզըլ-Ադա

Ղզըլ-Ադա, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Ռաֆայել Արամյան

Ռաֆայել Գևորգի Արամյան (նոյեմբերի 29, 1921(1921-11-29), Վաղարշապատ, Հայկական ԽՍՀ - օգոստոսի 7, 1978(1978-08-07), Երևան, Հայկական ԽՍՀ, ԽՍՀՄ), հայ արձակագիր, թարգմանիչ, ԽՍՀՄ գրողների միության անդամ 1950 թվականից։ 
Արձակագիր Վալտեր Արամյանի եղբայրն է։


== Կենսագրություն ==
Ծնվել է Վաղարշապատ (այժմ՝ Էջմիածին) քաղաքում։ 1937-1941 թվականներին սովորել է Երևանի պետական համալսարանի բանասիրական ֆակուլտետը։ 1941-1943 թվականներին ծառայել է խորհրդային բանակում։ Զորացրվելուց հետո աշխատել է «Սովետական Հայաստան» օրաթերթում, «Սովետական գրականություն և արվեստ» ամսագրում, Արտասահմանյան երկրների հետ բարեկամության և մշակութային կապի հայկական ընկերությունում։
Նրա գործերից թարգմանվել և առանձին գրքերով լույս են տեսել ռուսերեն, ուկրաիներեն և ռումիներեն։


== Երկեր ==


=== Գրքեր ===
Ռուբինյան եղբայրներ (վեպ), Երևան, Հայպետհրատ, 1954, 256 էջ։
Չթամբած ձիեր (պատմվածքներ), Երևան, Հայպետհրատ, 1963, 275 էջ։
Չթամբած ձիեր, Բեյրութ, տպարան «Արարատ», 1964, 320 էջ։
Ով զարմանալի (պատմվածքներ Կոմիտասի մասին), Երևան, «Հայաստան», 1969, 195 էջ։
Հայաստանցի 8 արձակագիրներ (ժողովածուի մեջ տպագրված են Ռ.Արամյանի լուսանկարը, համառոտ կենսագրականը և «Նրանք իմ որդիներն են» պատմվածքը), Բեյրութ, տպարան «Սևան», 311 էջ։
Մեռած քաղաքի պարիսպների տակ, Երևան, «Հայաստան», 1970, 272 էջ։
Արևոտ անձրև (պատմվածքներ, ակնարկներ), Երևան, «Սովետական գրող», 1980, 460 էջ։


=== Մամուլ ===
Կաղանդ երեկոյի հեքիաթը, «Գրական թերթ», 1969, № 1:


== Թարգմանություններ (ռուսերենից) ==
Մեր նվերը (ադրբեջանական մանկագիրների երկերի ժողովածու, որի մի մասը թարգմանել է Ռ. Արամյանը), Երևան, Հայպետհրատ, 1951, 114 էջ։
Արևին ընդառաջ (ուկրաինական մանկագիրների երկերի ժողովածու, որի մի մասը թարգմանել է Ռ. Արամյանը), Երևան, Հայպետհրատ, 1951, 172 էջ։
Ֆումիկո Խայասի, Վեց պատմվածք, Երևան, Հայպետհրատ, 1963, 189 էջ։
Դոմենիկո Ռեա, Սենյորան իջնում է Պոմպեյուն, Երևան, Հայպետհատ, 1964, 40 էջ։
Ուիլյամ Ֆոլկներ, Լրիվ շրջադարձ, Երևան, Հայպետհրատ, 1964։


== Ծանոթագրություններ ==
Չեմերու

Չեմերու, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==